Rijeka, 1. rujna 2020.g.

**OBJAVA ZA MEDIJE**

**ZBOG VELIKOG INTERESA PUBLIKE**

***HISTERIČNE MAŠINE* U RIJECI OSTAJU DVA TJEDNA DULJE**

**U sklopu programa Europske prijestolnice kulture, u prizemlju Exporta na Delti sredinom kolovoza postavljena je izložba *Histerične mašine*, koja zbog velikog interesa publike ostaje otvorena dva tjedna dulje nego je planirano, točnije do 19. rujna 2020.g.!**

**Podsjetimo, radi se o instalaciji poznatog svjetskog umjetnika-robotičara, Kanađanina Billa Vorna. Interaktivna instalacija obuhvaća 6 robota, koje oživljava prisutnost ljudi u njihovoj neposrednoj blizini i koji se u tim trenucima ponašaju poput živih bića.**

Iako je riječ o metalnim objektima koje pokreće hidraulični sustav, **ponašanje ovih robota podsjeća na žive organizme i izaziva snažne osjetilne senzacije**. Ovom se izložbom, između ostalog, postavlja pitanje **kako je moguće tako brzo osjetiti empatiju prema “bićima” čije je ponašanje naočigled disfunkcionalno, apsurdno i devijantno**, a publiku se nastoji potaknuti na razmišljanje **o naravi umjetnog života i osnovnih filozofskih i socioloških pitanja o odnosu ljudi i strojeva, o odnosu prirodnog i umjetnog**. Vornova instalacija *Histerične mašine* dio je njegova istraživačkog programa Estetika umjetnog ponašanja.

**Radno vrijeme Exporta do 13. rujna je svakodnevno od 17 do 21 sat, a od 14. rujna nadalje između 11 i 21 sat.**

**Cijena ulaznice za izložbu *Histerične mašine* je 10 kuna.**

Instalaciju koja reflektira osnovnu misao **programa Dopolavoro Europske prijestolnice kulture**, a to su promjene naravi rada pod utjecajem novih tehnologija i razmišljanje o budućnosti rada i tehnologija u vremenu koje dolazi, predstavlja zagrebački **KONTEJNER – biro suvremene umjetničke prakse**, a provodi se u suradnji s riječkom udrugom **Drugo more**, pod vodstvom kustoskog tima: **Tereza Teklić**, **Davorka Begović** i **Ena Hodžić**.  
Program su podržali **Ministarstvo kulture RH**, **Grad Rijeka** i **Conseil des arts et des lettres du Québec**.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42